पवन की बाल पुस्तक ‘आपणी मिट्टी दा मोह’ का विमोचन
बालसाहित्य लिखना बहुत ही गंभीरता वाला मुश्किल कार्य है। हर लेखक बाल साहित्य नहीं लिख सकता। बाल साहित्य बच्चों के मानसिक स्तर के विकास के अनुसार होना चाहिए। यह शब्द डाॅ. नरविंदर सिंह कौशल पूर्व डीन कुरूक्षेत्र यूनिवर्सिटी ने पंजाब साहित्य सभा संगरूर द्वारा करवाए गए साहित्यक समागम में कहे। प्रधानगी मंडल में डाॅ. तेजवंत मान प्रधान केंद्रीय पंजाबी लेखक सभा सेखों, डाॅ. भगवंत सिंह प्रधान पंजाबी साहित्य सभा, अमृतपाल सिंह अजीज, पवन हरचंदपुरी, बचन सिंह गुरम, डा. सुखमिंदर सिंह परमार शामिल थे। समागम की शुरुआत प्रसिद्ध शायर संगीतकार अमृत अजीज के सूफीयाना गायन से हुई। उन्होंने बुलेशाह, गुलाम अली, शाह हुसैन खुद अपनी रचना का गायन किया। जय राम निर्दोष ने अपनी गज़ल सुनाई। इस दौरान पवन हरचंदपुरी की नई बाल पुस्तक ‘आपणी मिट्टी दा मोह’ लोकार्पण की गई। सभा के सदस्य जत्थेदार भूपिंदर सिंह को दो मिनट का मौन धारण करके श्रद्धांजलि अर्पण की गई। पंजाबी साहित्य सभा द्वारा प्रकाशित होता मासिक पत्र पहल का 8वां अंक मार्च 2017 डा. तेजवंत मान ने लोक अर्पण किया। पवन हरचंदपुरी को लोई पुस्तकों का सैट देकर सम्मानित किया गया। संगीतकार गायक अमृत अजीज, बचन सिंह गुरम का भी सम्मान किया गया। कवि दरबार में मेघ गोयल खनौरी, बचन झनेड़ी, करतार ठुलीवाल, सुखविंदर कौर,परमजीत सिंह, राज कुमार गर्ग ने अपनी रचनाएं सुनाई।
पवन की बाल पुस्तक ‘आपणी मिट्टी दा मोह’ लोक अर्पण करते साहित्यकार।
hin_Deva hin_Deva hin_Deva